Flip Buys, voorsitter van die Solidariteit Beweging, het gesê die planne is gegrond op die idee van selfstandigheid vir Afrikaners. “Die beraad gaan werklik ’n geskiedkundige gebeurtenis wees waar van die grootste planne wat nóg deur burgerlike instellings beraam is, aangekondig sal word. Geen plan sal aanvaar word as ons nie weet dat dit in werking gestel kan word nie. Deur dié planne wil ons die grondwetlike ruimtes vir kultuur en taalgemeenskappe prakties opneem. Regte vir gemeenskappe word nie vanself werklikheid nie. Gemeenskappe moet self deur doeltreffende burgerlike instellings hul plek inneem.”
“Afrikaners kan nie hul hoop op die regering plaas om vir hulle ’n toekoms te skep nie. Ons wil self besluit oor sake wat ons regte raak en daarom sal ons meer intensief betrokke raak by selfdoen-aksies, soos ingryping op die vlak van plaaslike regering en veiligheidsinisiatiewe om vir ons ’n goeie toekoms te skep.”
Ons hou baie graag en reikhalsend die horison dop vir die effektiewe, samewerkende en daadwerklike vrugte van hierdie (nog ‘n volks/ Afrikaner) beraad …